gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
આઇટી, ફાર્મા, મેટલ્સ શૅરની હૂંફમાં શૅરબજાર સુધર્યું
You need an iframes capable browser to view this content.
ટીસીએસના બાયબૅકથી ઇન્ફી મૅનેજમેન્ટ પ્રેશરમાં, શૅરધારકો ગેલમાં : સમ્રાટ ફાર્મા અને કૅડિલા હેલ્થકૅરમાં ર૦-ર૦ ટકાની તેજી : તાતા મોટર્સ પાંચ દિવસની પીછેહઠ બાદ સુધર્યો
શૅરબજારનું ચલકચલાણું - અનિલ પટેલ
સળંગ બે દિવસની નરમાઈ બાદ શૅરબજાર ગુરુવારે ૧૪૬ પૉઇન્ટના સુધારામાં ર૮,૩૦૧ તથા નિફ્ટી પ૩ પૉઇન્ટ વધીને ૮૭૭૮ બંધ રહ્યા છે. બહુધા આરંભથી અંત સુધી પૉઝિટિવ ઝોનમાં હતું, પરંતુ પ્રથમ સત્ર આગલા બંધથી નજીવા સુધારા સાથે ફ્લૅટ હતું. બીજું સેશન પ્રમાણમાં વધુ સ્ટ્રૉન્ગ ગયું હતું. સેન્સેક્સના ૩૦માંથી ૧૯ તો નિફ્ટીનાં પ૧માંથી ૩૭ કાઉન્ટર વધ્યાં હતાં. સન ફાર્મા બન્ને આંકમાં ટૉપ ગેઇનર હતો. આઇટીસી અઢી ટકા આસપાસની નરમાઈમાં ટૉપ લૂઝર બન્યો હતો. સેન્સેક્સ અને નિફ્ટીના મુકાબલે રોકડું અર્થાત્ મિડ કૅપ માર્કેટ-બ્રેડ્થ નોંધપાત્ર રીતે હકારાત્મક હતી. સેન્સેક્સના અડધા ટકા કરતાં વધુના પ્રત્યાઘાતી સુધારા સામે હેલ્થકૅર, મેટલ, આઇટી, રિયલ્ટી, ઑટો, કન્ઝ્યુમર ડ્યુરેબલ્સ, ટેક્નૉલૉજીઝ જેવા ઇન્ડાઇસિસ દોઢથી અઢી ટકા ઊંચકાયા હતા. એફએમસીજી ઇન્ડેક્સ ૬૮માંથી પ૩ શૅર વધ્યા હોવા છતાં હેવીવેઇટ આઇટીસીની નબળાઈ થકી એકાદ ટકાની નજીક ડાઉન હતો. બાકીના તમામ બેન્ચમાર્ક પ્લસ હતા. મેટલ સેગમેન્ટમાં વેદાન્ત છ ટકાની તેજી સાથે મોખરે હતો. બિગ બુલ તરીકે જેના ચૅનલિયા પંડિતો ઓવારણા લેતા રહે છે તે રાજેશ ઝુનઝુનવાલાએ તમામ હોલ્ડિંગ ઑફલોડ કર્યાનો આંચકો પચાવીને ઇન્ટેલેક્ટ ડિઝાઇન એરાનાનો શૅર ગઈ કાલે સવાબે ટકા વધીને ૧૧૪ રૂપિયા જેવો બંધ હતો. મતલબ કે સારા શૅરને કહેવાતા બિગ બુલની એક્ઝિટ ખાસ નડતી નથી.
ટીસીએસમાં બાયબૅક માટે ર૦મીએ મીટિંગ
આઇટી જાયન્ટ ટીસીએસ દ્વારા ર૦ ફેબ્રુઆરીએ બાયબૅક માટે ર્બોડ-મીટિંગની જાહેરાત થઈ છે. શૅર ગઈ કાલે બન્ને બજાર ખાતે કુલ મળીને રર લાખ શૅરના કામકાજમાં ર૪૭૭ રૂપિયાની ઇન્ટ્રા-ડે ટૉપ બનાવી અંતે ૧.૪ ટકા વધીને ર૪પ૦ રૂપિયા બંધ હતો. એક રૂપિયાની ફેસવૅલ્યુવાળા શૅરની બુકવૅલ્યુ ૩૩ર રૂપિયા જેવી છે. ઈપીએસ ૧૩૩ રૂપિયાની નજીક છે. બજારવતુર્ળો  રપપ૦-ર૬૦૦ રૂપિયાની આસપાસની બાયબૅક પ્રાઇસ નક્કી થવાની ગણતરી મૂકે છે.
ટીસીએસ દ્વારા બાયબૅકની અણધારી જાહેરાતના પગલે અન્ય આઇટી જાયન્ટ ઇન્ફોસિસ ઉપર બાયબૅક જાહેર કરવાનું પ્રેશર વધી ગયું છે. કંપનીના ફાઉન્ડર્સ તરફથી ફાજલ પડેલી જંગી રિઝવર્નોૅ સદુપયોગ કરવા અને એના ભાગરૂપ બાયબૅક લાવવા કેટલાય વખતથી જાહેરમાં માગણી અવારનવાર કરાતી રહી છે, પરંતુ મૅનેજમેન્ટ ફિક્સમાં મુકાઈ છે. યોગ્ય સમયે બાયબૅક વિશે વિચારવાની ખાતરી આપવી પડી છે. સરવાળે ઇન્ફીનો શૅર ઉપરમાં ૧૦૧પ રૂપિયા નજીક જઈ અંતે ૩ ટકાની મજબૂતીમાં ૧૦૧ર રૂપિયા બંધ આવ્યો છે. વિપ્રો ૧.૪ ટકા વધીને ૪૮૧ રૂપિયા હતો. આ ત્રણ શૅરનો સુધારો બજારને ૮૯ પૉઇન્ટ લાભદાયી નીવડ્યો હતો.
ગઈ કાલે આઇટી ઇન્ડેક્સ પ૮માંથી ૪૯ શૅરની આગેકૂચમાં બે ટકા અપ હતો. ડેટામેટિક્સ, એસક્યુએસ, કેલ્ટોન, તાન્લા હેક્સાવેર, સોનાટા, માસ્ટેક, માઇન્ડ ટ્રી, તાતા ઍલેક્સી, ઇન્ટલેક્ટ ડિઝાઇનિંગ જેવી જાતો સવાબેથી સાત ટકા વધેલી હતી. ટેક મહિન્દ્ર ૧.૪ ટકા વધી પ૦ર રૂપિયા બંધ હતો.
સ્ટેટ બૅન્કમાં સહયોગીના મર્જરનો માર્ગ મોકળો
કેન્દ્રીય કૅબિનેટ દ્વારા સ્ટેટ બૅન્ક સાથે એની પાંચ સહયોગી બૅન્કોના મર્જરની યોજનાને લીલી ઝંડી અપાઈ છે. આના પગલે લોન તથા થાપણની દૃષ્ટિએ સ્ટેટ બૅન્ક રપ ટકાના દેશમાં માર્કેટશૅર સાથે વધુ જાયન્ટ બૅન્ક બની જશે. એની ઍસેટ્સ ર૩ લાખ કરોડ રૂપિયાથી વધીને ૪૦ લાખ કરોડ રૂપિયા થશે. મતલબ કે ઍસેટ્સની રીતે એનું કદ ટોચની ખાનગી બૅન્ક આઇસીઆઇસીઆઇ બૅન્ક કરતાં પાંચ ગણું બનશે. આના પગલે ગઈકાલે સ્ટેટ બૅન્કનો શૅર ઉપરમાં ર૭૭ રૂપિયા થઈ છેલ્લે ૦.૭ ટકા વધીને ર૭૦ રૂપિયા બંધ હતો. ફેસવૅલ્યુ એક રૂપિયો તથા બુકવૅલ્યુ રરપ રૂપિયા જેવી છે. સહયોગી બૅન્કમાં ૧૦ રૂપિયાની ફેસવૅલ્યુ અને ૯૬૪ રૂપિયાની બુકવૅલ્યુવાળો સ્ટેટ બૅન્ક ઑફ બિકાનેર-જ્યપુરનો શૅર ૭૯૬ રૂપિયાની નવી ઊંચી સપાટી બતાવી અંતે સાડાત્રણ ટકા વધીને ૭૪૩ રૂપિયા હતો. સ્ટેટ બૅન્ક ઑફ ત્રાવણકોર પણ ૬૧૯ રૂપિયાની મલ્ટિયર હાઈ બનાવી સવાચાર ટકાની મજબૂતીમાં પ૮૩ રૂપિયા રહ્યો હતો. આ બૅન્કના ૧૦ રૂપિયાના શૅરની બુકવેલ્યુ ૮૪૭ રૂપિયા જેવી છે તો ૧૦ રૂપિયાની ફેસવૅલ્યુ સામે ૯૭૩ રૂપિયાની બુકવૅલ્યુવાળો સ્ટેટ બૅન્ક ઑફ માયસૌરનો ભાવ ૬૩૮ રૂપિયા નજીકની ઇન્ટ્રા-ડે હાઈ બાદ છેલ્લે ૪.૭ ટકા ઊછળીને પ૮૮ રૂપિયા આસપાસ બંધ હતો. સ્ટેટ બૅન્ક ઑફ હૈદરાબાદ તથા સ્ટેટ બૅન્ક ઑફ પતિયાલાના શૅર બજારમાં લિસ્ટેડ નથી. મર્જર બાદ સ્ટેટ બૅન્ક વિશ્વની ટોચની પ૦ બૅન્કોમાં સ્થાન પામશે. વિfલેષકો માને છે કે ખાનગી બૅન્કોમાં પણ મર્જર અને એક્વિઝિશનની ગતિવિધિ હવે પછી વધશે.
ગઈ કાલે બૅન્ક નિફ્ટી ૧રમાંથી ૧૧ શૅરના સુધારા છતાં માત્ર ૦.૪ ટકા અને બૅન્કેક્સ ૧૦માંથી ૯ શૅર વધવા છતાં આટલો જ પ્લસ હતો. સમગ્ર બૅન્કિંગ ઉદ્યોગના ૪રમાંથી છ શૅર નરમ હતા. આઇઓબી પાંચેક ટકાની તેજીમાં ર૭ રૂપિયા નજીકના બંધમાં અત્રે ટૉપ ગેઇનર હતો. આઇસીઆઇસીઆઇ બૅન્કમાં અડધા ટકાથી વધુની નરમાઈ હતી.
સમ્રાટ ફાર્મામાં સતત ર૦ ટકાની તેજી જોવા મળી
બહુ ઓછી જાણીતી ૩૦૯ લાખ રૂપિયાની ઘણી નાની ઇક્વિટી ધરાવતી સમ્રાટ ફાર્માએ ડિસેમ્બર ક્વૉર્ટરમાં દસેક ટકાના વધારામાં ૧૮૧૧ લાખ રૂપિયાની આવક પર ૬૪ ગણા વધારામાં ૬પ લાખ રૂપિયા નેટ પ્રૉફિટ કરતાં શૅર તગડા વૉલ્યુમ સાથે બૅક-ટુ-બૅક ર૦ ટકાની ઉપલી સર્કિટમાં ૬૧ રૂપિયા નજીક સર્વોચ્ચ સપાટીએ બંધ આવ્યો છે. કંપનીમાં પ્રમોટર્સ હોલ્ડિંગ ૪૭.પ ટકા છે. ર૦૧૮ જેટલા નાના શૅરધારકો પાસે ૪૧ ટકા માલ છે. ૧૦ રૂપિયાના શૅરની બુકવૅલ્યુ ૪પ રૂપિયા આસપાસ છે. જે કોઈ વૉલ્યુમ થાય છે એ સંપૂર્ણપણે ૧૦૦ ટકા ડિલિવરી પોટે થઈ રહ્યું છે. જાણકારો આ કાઉન્ટરમાં શૉર્ટ ટટર્મ ટાર્ગેટ વધ-ઘટે ત્રણ આંકડાનું લાવ્યા છે. ર૯ ફેબ્રુઆરીએ ભાવ ર૩ રૂપિયા નજીકના વર્ષના તળિયે હતો.
એક અન્ય ફ્રન્ટલાઇન ફાર્મા શૅર કૅડિલા હેલ્થકૅરના મોરૈયા પ્લાન્ટને યુએસએફડીએનું ક્લિયરન્સ મળ્યાના અહેવાલમાં ભાવ ગઈ કાલે બારેક ગણા કામકાજમાં ઉપરમાં ૪૪૦ રૂપિયા થઈ છેલ્લે ર૦ ટકાની તેજીમાં ૪ર૯ રૂપિયા બંધ હતો. શૅર ગઈ કાલે અઢી વાગ્યા સુધી સાવ સુસ્તીમાં ૩૬પ રૂપિયા આસપાસ પડેલો હતો. ત્યાંથી સીધો શાર્પ જમ્પ જોવાયો હતો. આ કાઉન્ટરમાં ઓપન ઇન્ટરેસ્ટમાં વધારાની સાથે લૉન્ગ પૉઝિશન છેલ્લા કેટલાક દિવસથી સારી એવી વધી છે.
નિફ્ટી ફાર્મામાં સાત દિવસની મંદી અટકી
ગઈ કાલે નિફ્ટી ફાર્મા ઇન્ડેક્સ ૧૦માંથી ૮ શૅરની મજબૂતીમાં ર.૭ ટકા વધીને બંધ રહ્યો છે. આ સાથે અત્રે સળંગ સાત દિવસની મંદીને બ્રેક લાગી છે. બીએસઈના હેલ્થકૅર ઇન્ડેક્સ પણ ૬૯માંથી ૬૦ શૅરના સુધારામાં ગઈ કાલે અઢી ટકા ઊંચકાયો હતો. સેન્સેક્સ બેઝ્ડ લુપિન, સન ફાર્મા, ડૉ. રેડ્ડીઝ લૅબ, સિપ્લા અડધાથી ૪.૩ ટકા વધીને બંધ રહેતાં બજારને ૪૧ પૉઇન્ટનો લાભ થયો હતો. અન્ય ચલણી જાતોમાં વૉકહાર્ટ ૩.૯ ટકા, જ્યુબિલન્ટ લાઇફ પ.૪ ટકા, ગ્રેન્યુઅલ્સ ઇન્ડિયા ૪.પ ટકા, સિન્જેન ૩.૯ ટકા, નેક્ટર લાઇફ ૩.૪ ટકા, બાયોકોન ૩.૬ ટકા, અરબિંદો ફાર્મા ૩.ર ટકા, ડિવીઝ લૅબ ૩.પ ટકા, ફોર્ટિસ હેલ્થકૅર ૩.પ ટકા, ક્લ્ોરિસ લાઇફ ૩.૪ ટકા, કેપ્લિન પૉઇન્ટ લૅબ ૪.૬ ટકા, કોપરાન ૪.૭ ટકા, લાયકા લૅબ્સ ર.૩ ટકા વધેલા હતા. સન ફાર્મા ૪.૩ ટકાના ઉછાળે ૬૪૯ રૂપિયાનો બંધ આપી સેન્સેક્સ ખાતે ટૉપ ગેઇનર બન્યો હતો. સમગ્ર ફાર્મા ઉદ્યોગના કુલ ૧૩૮ શૅરમાંથી ગઈ કાલે ૯૯ કાઉન્ટર પ્લસ હતાં. ડૉ. રેડ્ડીઝ લૅબ પોટન્ટ વિવાદમાં સપડાયાના અહેવાલમાં ઇન્ટ્રા-ડેમાં ર૮૦૩ રૂપિયાના વર્ષના તળિયે ગયા બાદ બાઉન્સબૅકમાં ર૯૪૦ રૂપિયા થઈ અંતે અડધો ટકો વધી ર૯ર૭ રૂપિયા રહ્યો હતો. વૉલ્યુમ પાંચ ગણું હતું.
સુપ્રીમ ઇન્ફ્રા દ્વારા રાઇટ ઇશ્યુ મારફત મહત્તમ ૨૦૦ કરોડ રૂપિયા તથા ક્વિપ ઇશ્યુ મારફત ૧૨૫ કરોડ  ઊભા કરવાનું નક્કી થયું છે. શૅર ગઈ કાલે પોણો ટકો વધીને ૧૦૯ રૂપિયા હતો.
હિન્દાલ્કોની સબસિડિયરી નોવેલિસ દ્વારા કોસ્ટ કટિંગના ભાગરૂપ અમેરિકા તથા કોરિયા ખાતે સ્ટાફને લે-ઑફ આપવાની જાહેરાત થઈ છે. શૅર દોઢ ટકાના સુધારામાં ૧૮૭ રૂપિયા બંધ હતો.
ભારત ર્ફોજમાં પોરન્ટ્સ કલ્યાણી ગ્રુપ તથા ઇઝરાયેલ ઍરોસ્પેસ સ્પેસિફિક ડિફેન્સ સિસ્ટમ્સ બનાવવા ભારતમાં સંયુક્ત સાહસ સ્થાપશે. શૅર ગઈ કાલે ૫.૯ ટકાના ઉછાળામાં ૧૦૭૮ રૂપિયા નજીક હતો.
સાઉથ ઇન્ડિયન બૅન્કમાં શૅરદીઠ ૧૯.૯૦ રૂપિયાના ભાવે આશરે ૪૦ લાખ શૅરની બલ્ક ડીલ થતાં ભાવ ૨.૭ ટકાના ઘટાડે ૨૦ રૂપિયા નજીક બંધ હતો.
નેસ્લે ઇન્ડિયાએ ડિસેમ્બર ક્વૉર્ટરમાં પોણાનવ ટકાના ઘટાડામાં ૧૬૭ કરોડ રૂપિયાનો ચોખ્ખો નફો કરતાં ભાવ સાધારણ સુધારામાં ૬૧૯૯ રૂપિયા રહ્યો હતો.
હિન્દુસ્તાન ઑઇલ એક્સ્પ્લોરેશનને બે મોટા ઑર્ડર મળ્યાના અહેવાલે શૅર ગઈ કાલે ૭૯ રૂપિયા નજીક વર્ષની નવી ટોચ બતાવી અંતે ૨.૪ ટકા વધીને ૭૬ રૂપિયા નજીક બંધ હતો.
કૅડિલા હેલ્થકૅર સાતેક ગણા કામકાજમાં ૩૫૬ રૂપિયાની ઇન્ટ્રા-ડે બૉટમથી ૪૪૦ રૂપિયાની ટોચે જઈ અંતે ૨૦ ટકાના ઉછાળે ૪૨૯ રૂપિયા બંધ હતો. ફેસવૅલ્યુ એક રૂપિયો છે.
પીએનબી ગિલ્ટ અઢી ગણા વૉલ્યુમમાં ઉપરમાં ૫૯ રૂપિયા નજીક જઈ છેલ્લે ૧૩ ટકાના જમ્પમાં ૫૭ રૂપિયા બંધ હતો.
ફિલિપ્સ કાર્બન બ્લૅક સાડાપાંચ ગણા કામકાજમાં ૩૦૬ રૂપિયા આસપાસ નવી ઊંચી સપાટી બતાવી અંતે ૮.૬ ટકાની તેજીમાં ૩૦૦ રૂપિયા નજીક હતો. ૨૯ ફેબ્રુઆરીએ ભાવ ૮૦ રૂપિયાના તળિયે હતો.
સમ્રાટ ફાર્મા સતત બીજા દિવસે ૨૦ ટકાની ઉપલી સર્કિટ મારીને ૬૧ રૂપિયા નજીક નવા શિખરે બંધ હતો. રોજના માંડ ૨૨૦૦ શૅર સામે ૮૮,૦૦૦ શૅરનું કામકાજ થયું હતું. ૬૮,૫૦૦ શૅરના બાયર લાઇનમાં હતા.
જિન્દલ સ્ટેનલેસ ચાર ગણા કામકાજમાં બાવન રૂપિયા નજીક ઇન્ટ્રા-ડે હાઈ બતાવી અંતે અઢી ટકા વધીને ૫૦ રૂપિયા પ્લસ હતો. ફેસવૅલ્યુ બે રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.